*ОТЧЕТ ЗА ДЕЙНОСТТА НА НАРОДНО ЧИТАЛИЩЕ „ДЖОН АТАНАСОВ – 1928” с. БОЯДЖИК ЗА ПЕРИОДА 01.01.2019 г. – 31.12.2019 г.*

Отчетът за дейността на Народно читалище „Джон Атанасов – 1928” с. Бояджик има за цел да информира читалищните членове за изпълнението на дейностите по Годишната програма за развитие на читалищната дейност, Културния календар и внесените отчети за дейността през 2019 година.

ОСНОВНИ ЦЕЛИ И ПРИОРИТЕТНИ ЗАДАЧИ НА ЧИТАЛИЩЕТО ЗА ОТМИНАЛИЯ ПЕРИОД :

 1. Обогатяване на културния живот в селото и общината;

 2. Развитие и подпомагане на любителското художествено творчество;

3. Уреждане и поддържане на общодостъпна библиотека;

4. Превръщане на читалището в информационен център;

5. Партниране с местното самоуправление за развитието на културните процеси.

 6. Взаимодействие и съвместна дейност с останалите културни институции, учебни и детски заведения;

7. Кандидатстване, разработване и реализиране на проекти;

ХУДОЖЕСТВЕНО-ТВОРЧЕСКИ ПРОЦЕС В ЧИТАЛИЩЕТО.

Читалищни инициативи:

Читалище „Джон Атанасов - 1928“ винаги се е стремяло да отговаря адекватно на големите очаквания към него, като институция не само създаваща и организираща културния живот в селото и общината, но и подкрепяща и подпомагаща всички значими събития в културния живот. Задача, която невинаги е лесна за изпълнение, но с отговорност и труд се постига. Настоящият доклад за дейността ще започне със статистика за направеното, зад която обаче се крие творчески труд и стремеж към качество на събитията.

* Бабинден – 21-ви Януари - празник с пресъздаване на традиционния за този ден ритуал.
* Трифон Зарезан -14 Февруари - ден на лозаря и винаря – тържество на площада на селото.
* Ден на художествената самодейност -1-ви Март с участие на певческа и танцови групи към читалището и гости – детска кукерска група с.Кукорево и самодейци от гр.Кортен.
* 8-ми Март – Международен ден на жената – тържество в кафе „Панорама”
* Участие на ТС”Магия” на пролетното надиграване „Ромбана” в с.Ген.Инзово – 21-ви Април.
* В рамките на проявите за Деня на общ.Тунджа на 17 Април на сцената на читалището гостува театрална група при НЧ”Светлина -1928”с.Безмер с пиесата на Недялко Йорданов „Приключения опасни със герои сладкогласни”.
* Участие на певческа група „Росна китка” и танцов състав „Магия” при читалището на Общински празник в с.Тенево – „Хоро се вие, песен се пее”- м.Април.
* Празничен концерт „Гордеем се с миналото и вярваме в бъдещето”, посветен на Деня на селото 6-ти Май с участието на самодейните колективи при читалището и гост – ансамбъл”Тунджа”.
* 17-ти Май – Честване на 143 – годишнината от Бояджишкия бунт при паметника „Априлец”.
* Месец Юни с. Ген.Инзово – Общински празник под мотото „Модата се мени, фолклорът остава”.
* Участие на ТС”Магия” на Фестивала конкурс „ Надиграване в Чирпан” и престижна грамота от там.
* Участие на читалището с обредни хлябове и ТС”Магия” на традиционния обичай за общ.Тунджа – Зажънване в с.Търнава от където се завърнахме с грамоти и за двете ни изяви.
* Участие на ПГ”Росна китка” м.Юни на Фестивал на „Етносите,багрите и Котленския килим” в гр.Котел м.Юни.
* На 8-ми Септември читалището ни участва и с певческата група, и с танцовия състав в Трети фолклорен фестивал на инструменталните и танцови групи гр.Раднево . Изключително добро представяне на самодейците ни и трети места и за двете групи сред конкуренция от 130 такива.
* 1-ви Октомври – Международен ден на възрастните хора, отбелязан празнично в кафе”Панорама” с жители на селото, ПК”Надежда” и гости от пенсионерския клуб с.Болярско.
* 4-ти Октомври – 116 години от рождението на Джон Атанасов – мащабно събитие със състезание по Информационни технологии, както и гостуването на родственицата на Джон Атанасов – Алисън Райс, гости от общ.Тунджа,НТС гр.Ямбол, РУО гр.Ямбол и др.
* 12-ти Октомври приехме и запознахме с историята на Бояджик представители на читалищата от с.Ново село и Старозагорски минерални бани,вълнуваща и приятелска среща.
* М. Ноември - участие и грамота за ПГ”Росна китка” на Регионален конкурс за индивидуални изпълнители и хорови състави „С песните на Елена Граматикова”Ямбол – 2019.
* 22-ри Декември – Коледен концерт на сцената на читалището със самодейните ни групи, участници от ОУ”Св.Св.Кирил и Методий” и гост изпълнители Динко Иванов от с.Златаре и оркестър за народна музика от Музикалното училище гр.Котел.
* 26-ти Декември – Новогодишно тържество в кафе”Панорама”.
* Музейната сбирка към читалището ни със значимите за идентичността и историята на нашето село експонати, също допринесе за обогатяване дейността ни чрез организирани и свободни посещения. Музея тази година беше многократно посетена от Таврийски и Бесарабски българи, както и такива, чиито корени са свързани с Бояджик и преселването на дедите им от тук.

За осъществяване на своята дейност НЧ”Джон Атанасов – 1928” работи на партньорски принцип с Кметство с.Бояджик, ПК”Надежда”, ОУ „Св.Св.Кирил и Методий”, ДГ”Радост”. При нас репетират два самодейни колектива –ФПГ”Росна китка” и ФТС”Магия”, който е детски, с ръководител Иво Пашов.

ДЕЙНОСТИ:

 Библиотечна и информационна дейност.

 Библиотечното и информационно обслужване на населението е основна задача на читалището. В настоящия момент библиотечният фонд наброява 8 122 тома. Закупената нова литература за 2019 г. е 19 броя, като част от тях закупени със собствени средства, други - дарения от читатели, местни и гостуващи автори. Абонирането за периодичното издание в.Фермер отговори на потребностите на хората, ползващи редовно изданията на периодичния печат в читалнята. Читателските посещения за годината общо са 918 на брой, 130 читатели, заети библиотечни материали – 1311 бр., 45 потребители на библиотечно информационен център и съответно 150 посещения в интернет залата. Реализираните библиотечни инициативи не би трябвало да се отчитат механично и само по брой, а по качеството, оригиналността и иновативността им. Амбицията на библиотеката е в организираните дейности да се включват деца от различни възрасти и с различни потребности, както и да има практическа полза от тях. Приоритет в работата на библиотеката е формирането на навици за четене и насърчаване на четенето сред всички възрастови групи и най – вече у децата от най – ранна детска възраст. Във връзка с това за децата от ДГ”Радост” се проведе презентация с анимация на Андерсеновата приказка „Грозното патенце”, организира се лятно четене за по – големите под надслов „Лятото винаги върви ръка за ръка с хубава книга”. През м. Ноември заедно с учениците от I –ви до IV – ти клас реализирахме „Седмица на четенето” и превърнахме библиотеката в своеобразна класна стая.

За отчетния период се проведе среща и представяне на книгата на българския автор Николай Илчовски – „Записки от селската кръчма”.

АДМИНИСТРАТИВНА ДЕЙНОСТ И МАТЕРИАЛНА БАЗА :

* Административна дейност – Юни 2019 г. приключи съвместният проект ”Работа” с Бюрото по труда гр.Ямбол. Проведоха се заседания на Читалищното настоятелство и Отчетно – изборно събрание.
* Материална база – Добро състояние. Наред с поддръжката на същата бяха направени и някои подобрения – с помощта на ръководството на общ.Тунджа стълбището на читалището е отремонтирано и облицовано качествено и подпомага естетическия вид на центъра на селото. По проект „ Компас – интегрирани мерки за социално включване” бе обрисувана фасадата на читалището със символите на селото – паметника Априлец и образа на Джон Атанасов.Със средства на читалището се постави и надпис с името на читалището на фасадата. Пак със средства на читалището и дарение от фирмата реализирала проекта сцената на Зрителната зала е оборудвана със завеси, а също така и подменени носещи елементи по оборудването. Със собствени средства се закупиха носии за танцовия състав. Служба БКС при общината направи почистване на външните части на покрива и подмени керемиди по него за да се избегнат течове през зимния период. Извършени бяха и други дейности, като почистването на сцената и помещенията под нея от строителни и други материали.

НАСОКИ ЗА РАЗВИТИЕ :

Финансовото състояние на читалището е стабилно и се постига с икономии и добро управление. Извършват се всички плащания по мероприятия и дейности. Финансирането е основно държавна субсидия и малка част собствени приходи – от наема за земеделска земя и сключените договори за ползването и с ЕТ”Колев - Койчо Иванов” – 11,308 дка. в с.Бояджик и „Рио Мар”ООД гр.Ст.Загора - 9,924 дка в землището на с.Скалица.Наем за помещение на първия етаж от „К и Г Унисат ТВ „гр.Ст.Загора.

По бюджет се обезпечават – заплати, осигуровки, вещева издръжка, командировки, ток, телефон и др.

Независимо от доброто стопанисване на сградата винаги има какво още да се направи – да се следи за течове най – вече над стълбището за втория етаж, да се вземат мерки за ограничаване популацията на гълъбите по покрива, заради проблемите които създават.

В заключение изразявам огромната си благодарност към самодейците към читалището ни в лицето на певиците от ФПГ ”Росна китка” и децата от ТС ”Магия”, както и техния ръководител Иво Пашов, за труда и времето, което отделят. Огромна благодарност и за отделеното време, за разбирането, и помощта и на Председателя на ЧН г-жа Елена Маджарова.

Приет на редовно Общо събрание на членовете на читалището, проведено на 10.06.2020 г.

 Председател на читалището:…………………